1.) Egészségügyi feladatok (Kulturális, Sport, Köznevelési, Egészségügyi és Szociálpolitikai Főosztály)


Csótány-, patkányirtás ellenőrzésére, egyéb szolgáltatás: 720401
Az ÁNTSZ Központi-magyarországi Regionális Intézettel kötött szerződés, mely a főváros területén végzett patkánymentesség fenntartásai, valamint a fővárosi szociális otthonok és csecsemőotthonok csótánymentesség fenntartási munkáinak ellenőrzését biztosítja. A szerződés 2010. április 14-étől határozatlan időre szól.
A címen tervezett egyéb szolgáltatás: az Egészségügyi és Szociálpolitikai Osztály feladatkörébe eső ügyekben jogi tanácsadói szolgáltatás, konzultáció – 24 órán belül –, részvétel a szerződések előkészítésében, véleményezésében és jogi felülvizsgálatában.

Schöpf-Merei Ágoston Kórház és Anyavédelmi Központ Kht.: 811101
A Kht. végelszámolása során felmerülő működési kiadások fedezetére (egy iroda fenntartásának működési kiadásaira, adminisztratív tevékenység /másolás, telefon, internet, könyvelés, bérszámfejtés, társasági jogász, pénzügyi ügyintézés, ügyvédi díjak, stb.) biztosít előirányzatot.

Csótány-, patkány- és szúnyogirtás: 881701
Az előirányzat egészségügyi feladatokhoz kapcsolódó jogi szolgáltatás, csótány-, patkányirtás szerződésben vállalt kötelezettségekre biztosít fedezetet. 
· Bábolna Bio Kártevőirtó Szolgáltató Kft-vel kötött szerződés alapján a csótánymentesség fenntartása a Fővárosi Önkormányzat 13 szociális intézményében (40 telephelyen), összesen 150.087 m2-en történik.
· A patkánymentesség fenntartása Budapest teljes területén, 525 km2-en történik. Patkányirtás ügyében 2014-ben kezdeményezte a Bábolna Bio Kártevőirtó Szolgáltató Kft. az összeg éves szinten 36 millió Ft-tal történő megemelését technológiaváltásra hivatkozással, amit a Közbeszerzési Főosztály elutasított. A vállalkozó ezt nem fogadta el, nagy valószínűséggel 2015-ben újra előterjeszti ezt az igényét.
· A Corax-Bioner Biotechnológiai Zrt.-vel kötött szerződés alapján csípőszúnyog-irtás Budapest közigazgatási területén, 525 km2-en történik.

Műhibaperek után fizetett járadékokra: 887101
Bírósági ítéletek és peren kívüli megállapodások alapján orvosi műhibák miatti járadékfizetések fedezetére, tervezett kiadási előirányzat. A járadékok kifizetése 5 fő részére történik havonta.

Schöpf-Merei Ágoston Kórház Kht. végelszámolása külsős cég kötelezettségvállalása szerződésre: 887201
A Schöpf-Mérei Ágoston Kórház Kht. végelszámolójának a végelszámolás lebonyolításáért fizetett díjat tartalmazza. A Balance Kft.-vel megkötött vállalkozási szerződés alapján a Kht. végelszámolásának lezárásáig éves szinten 3.810 ezer  Ft (havonta 250.000 Ft +áfa) kifizetése történik a Kórház cégbírósági törlésének jogerőre emelkedéséig.




2.) Szociálpolitikai feladatok (Kulturális, Sport, Köznevelési, Egészségügyi és Szociálpolitikai Főosztály)

Budapest Esély Nonprofit Kft – 810502
A Budapest Esély Nonprofit Kft. által ellátott feladatokat tartalmazza (ezer Ft-ban):
	1.
	Közfoglalkoztatási Közszolgáltatás Előirányzott Kompenzáció: 
A Fővárosban regisztrált, rendelkezésre állási támogatásra jogosult hajléktalan személyek közfoglalkoztatása és kapcsolódó együttműködési kötelezettség szervezése.
	37 276

	2.
	Munkaerő-piaci Közszolgáltatás előirányzott Kompenzáció:
A munkaerőpiacon hátrányos helyzetű rétegek képzésének, foglalkoztatásának elősegítése, és a kapcsolódó szolgáltatások: képzések, tréningek, munkaerő-piaci egyéni és csoportos tanácsadások.
	3 590

	3.
	Fővárosi Közegészségügyi Közszolgáltatás előirányzott Kompenzáció: 
A közegészségügyi feladatok körében –a Fővárosi Közterület-fenntartó Zrt., valamint a Fővárosi Kertészeti Nonprofit Zrt. közszolgáltatási feladatait, hatáskörét nem érintő körben:
a) nem veszélyes/veszélyes hulladék gyűjtése, kezelése, ártalmatlanítása, újrahasznosítása;
b) az illegálisan lerakott hulladék elszállítása;
c) szennyeződésmentesítés, egyéb hulladékkezelés; 
d) a Fővárosi Önkormányzat tulajdonában lévő, általa nem hasznosított ingatlanokon az emberi egészséget bármilyen módon veszélyeztető növények meghonosodásának, valamint terjedésének megakadályozása; és gyommentesítési feladatok elvégzése, ideértve különösen a parlagfű elleni védekezést, a növényvédelmi tevékenységről szóló 43/2010 (IV.23) FVM rendelet 2. § (1) bekezdés d) pontja alapján.
	16 150

	4.
	FEMI és Programiroda előirányzott Kompenzáció: 
Települési esélyegyenlőségi terv és kapcsolódó feladatok ellátása, közreműködés a térségi foglalkoztatási feladatok és a szakképzés összehangolásában, munkaerőpiacon hátrányos helyzetű rétegek képzésének, foglalkoztatásának elősegítése. A fenti célok megvalósítása érdekében programok tervezése, hazai és nemzetközi pályázatok készítése.
	78 398

	5.
	Város Boltja Közszolgáltatás előirányzott Kompenzáció: 
Együttműködési Megállapodás alapján a Magyar Képzőművészeti Egyetem és a Magyar Iparművészeti Egyetem hallgatói, Budapest területén működő szak- és szakközépiskolák tanulói, valamint a szociális intézmények ellátottjai által létrehozott művészeti alkotások, termékek kiállítása és értékesítése. A befolyt összeg egy része az intézmények részére támogatásként visszajuttatásra kerül. A feladat részét képezi továbbá a termékek interneten történő bemutatása és árusítása honlap üzemeltetésével.
	8 638

	6.
	BEO ellenőrzés iránymutatása alapján belső ellenőr alkalmazása:
A Fővárosi Önkormányzat Belső Ellenőrzési Osztálya által 2013. évben a Kft.-nél végzett ellenőrzés, záró jegyzőkönyvében javaslat született belső ellenőr alkalmazására, ennek fedezetét biztosítja a tétel.
	1 970

	
	Mindösszesen
	146 022




Menhely Alapítvány: 830302
A Fővárosi Hajléktalanügyi Konzorcium tagjaként a BMSZKI-val közösen végzi az ellátási csoportok és a területileg megosztott szolgáltatói feladatokat (a Menhely Alapítvány elsősorban a pesti oldalon) a fővárosi hajléktalan ellátásban (diszpécser szolgálat működtetése, krízisautók, speciális utcai szolgálatok működtetése, Első Befogadó Szálláshelyek működtetése).

Magyar Máltai Szeretetszolgálat: 831302
A Fővárosi Hajléktalanügyi Konzorcium tagjaként a BMSZKI-val közösen végzi az ellátási csoportok és a területileg megosztott szolgáltatói feladatokat (a Magyar Máltai Szeretetszolgálat elsősorban a budai oldalon) a fővárosi hajléktalan ellátásban (diszpécser szolgálat működtetése, krízisautók, speciális utcai szolgálatok működtetése, Első Befogadó Szálláshelyek működtetése).

Céltartalék a Nemzetközi Gyermekmentő Szolgálat által szervezett két közösségi rendezvényre: 914502
A Fővárosi Közgyűlés a 2378/2013. (12. 11.) határozatával jóváhagyta a Keret-megállapodást, amelynek III/2. pontja kimondja: „Felek rögzítik, hogy a Rendezvényeket a jövőben továbbra is a Gyermekmentő Szolgálat fő szervezésében, a Fővárosi Önkormányzat társszervezése és közreműködése mellett kívánják megtartani.” A szervezendő két rendezvény a Városligeti Gyereknap és a Mindenki Karácsonya. A támogatási szerződés megkötése esetén a kifizetés a „848602 Nemzetközi Gyermekmentő által szervezett rendezvények támogatása” címről történik.
